Ung indbrudsbande fra Aarhus dømt: Stjal design i store dele af Jylland
Tre unge mænd er idømt lange fængselsstraffe for at stå bag omfattende indbrudsstime
Tre mænd fra Aarhus blev torsdag i Retten i Aarhus dømt for en lang række organiserede indbrud i private villaer i Jylland i 2018.
Der er tale om en 26-årig mand, som blev idømt ubetinget fængsel i tre år og tre måneder, mens hans to medsammensvorne, mænd på 23 år, blev idømt fængsel i to år og ni måneder for indbrud af særlig grov beskaffenhed.
Mændene blev samlet set dømt for over 20 indbrud begået i blandt andet Aarhus, Ikast, Herning, Aalborg og Silkeborg. Derudover blev de dømt for at have stjålet biler fra et autoværksted – biler, som de efterfølgende brugte i forbindelse med flere af indbruddene.
Én af bilerne brændte de af ved en motorvejsafkørsel i Tilst for at slette sporene. Derfor blev de også dømt for brandstiftelse.
Fællestræk fældede dem
Særlig Efterforskning Vest kom ifølge Østjyllands Politi på sagen, da de analyserede sig frem til række fællestræk ved indbruddene, der blev begået på tværs af de jyske politikredse.
Analyserne førte efterforskerne på sporet af de tre mænd, som politiet holdt øje med i det skjulte, indtil de i december blev anholdt og sigtet for indbruddene. Nogle enkelte designervarer blev fundet hos en af mændene, men størstedelen af tyvekosterne var allerede afsat.
"De tre mænd har i en periode over et helt år begået omfattende, organiserede tyverier i private hjem. Det er indbrud, de formentligt har tjent mange penge på, og som er gået ud over mange sagesløse borgere. Derfor er jeg tilfreds med, at alle blev idømt flere års fængsel," siger anklageren.
Publiceret 05 December 2019 14:52
I fredags fik en 54-årig mand fra Aarhus i Retten i Aarhus en dom på to måneders ubetinget fængsel for at have overtrådt et tilhold mod sin ekskone, som han ikke på nogen måde må kontakte.
Det var anden gang på kort tid, han blev dømt for at overtræde tilholdet. For godt et par måneder siden fik han en dom på fire måneders ubetinget fængsel for at have sendt hende over 1.500 mails, siden han i januar fik tilholdet mod hende. Denne sag er anket til landsretten, og derfor er han ikke begyndt at afsone byrettens dom.
Efter dommen i fredags, den 29. november, blev han løsladt, fordi han flere gange har været varetægtsfængslet og dermed afsonet straffen.
3 x 2 kroner
Den 54-årige mand har ved tidligere grundlovsforhør sagt og garanteret overfor retten, at han ikke igen ville kontakte sin ekskone, men natten til 4. december gik det galt igen.
Kendt erhvervsmand fra Aarhus tiltalt for sexovergreb på steddatter: Her er dommen
Under stærk påvirkning af alkohol sendte han indenfor en time ekskonen tre MobilePay overførsler på hver 2 kroner. Beløbet refererer til en konflikt med ekskonen, som mens de stadig var gift i 2015 havde en affære med sin chef. Chefen var også gift, og han gav hende derfor en tokrone, som skulle symbolisere en vielsesring, indtil de kunne blive gift.
Anmeldt og anholdt
Den tiltalte skulle flere gange have kaldt sin ekskone for en tokronersluder. Det forklarede hun til politiet, da hun i går morges anmeldte eksmanden for med nattens pengeoverførsler at have overtrådt tilholdet. Han blev anholdt i går aftes og i dag fremstillet i grundlovsforhør med krav om varetægtsfængsling.
"Jeg har ingen erindring om at have sendt pengene. Jeg havde drukket 10-12 stærke øl i løbet af dagen og tog hul på en hel flaske snaps om aftenen. Jeg fik et blackout og vågnede klokken 8.30 i min seng. Det var først, da jeg blev hentet af politiet, og de viste mig overførslerne, jeg blev klar over, jeg havde sendt pengene. Bagefter kunne jeg regne ud, hvad pengene henviser til," forklarede den 54-årige mand i dagens grundlovsforhør.
Gentagelsesrisiko
Østjyllands Politis anklager krævede den 54-årige mand varetægtsfængslet i fire uger på grund af forrige nats MobilePay overførsler.
Otte aarhusianere kendt skyldig i groft overfald på gravid: Skulle skræmmes til at foretage abort
"Det er et led i en systematisk og vedvarende forfølgelse og chikane, og der er ingen tvivl om, at der er risiko for, at det vil gentage sig, hvis han bliver løsladt," argumenterede anklageren med henvisning til, at den tiltalte gentagne gange har overtrådt tilholdet mod ekskonen på trods af flere sigtelser, varetægtsfængslinger og domme.
Ikke stalking
Den tiltaltes forsvarer medgav i retten, at hans klients historik ikke talte til hans fordel, men krævede løsladelse, fordi den nye episode efter forsvarerens mening ikke kan kaldes stalking.
"Tre overførsler af to kroner uden tekst er ikke et kerneområde i stalking. Kernen i stalking er at følge efter, overvåge og chikanere, og det er den sidste og mindst alvorlige del, chikane, vi har at gøre med her. Der er intet trusselsbillede i den her sag og ikke noget at være utryg over," sagde forsvareren i retten.
Forsvareren påpegede desuden, at hans klient slet ikke kunne huske, hvad han havde gjort, og angrede det. Derfor var der ikke grund til at frygte, han ville gentage det, lød argumentet.
Ikke intentionen
Den 54-årige tiltalte havde under grundlovsforhøret flere gange sagt, at det ikke var hans mening at overtræde tilholdet mod ekskonen, og at han i den grad fortrød MobilePay-overførslerne. Det gentog han, da han fik det sidste ord i retten.
Retten idømmer ham 13 års fængsel og udvisning for bestandigt
"Det var absolut ikke min intention at gøre det, og jeg er rigtig ærgerlig over det. Jeg går gerne i fængsel, men jeg synes, det er synd for min gamle mor, hvis hun skal sidde alene juleaften," sagde han.
Appellen prellede dog af på dommeren, som uden betænkningstid fulgte anklagerens ønske om varetægtsfængsling i fire uger.
Dommeren begrundede afgørelsen med, at den 54-åriges personlige forhold og historik giver frygt for, at han vil fortsætte med at overtræde tilholdet mod ekskonen.
Skilsmissen med ekskonen har taget hårdt på den 54-årige mand, som har mistet sit job på grund af megen sygefravær og har udviklet et alkoholmisbrug. Han bor i dag hjemme hos sin mor i den nordlige del af Aarhus Kommune.
Lokalavisen har fulgt sagen mod den 54-årige mand, siden han i sommer blev varetægtsfængslet første gang:
Fraskilt ægtemand idømt ubetinget fængsel for stalking af ekskone
Eksmand sat bag tremmer for overtrædelse af tilhold mere end 1.200 gange
53-årig har nu overtrådt tilhold mod ekskone 1.248 gange: "Jeg går gerne i fængsel for at have ret" ¨
Fraskilt ægtemand overtrådte tilhold mod ekskone 1.200 gange
Østjyllands Politi øger nu patruljeringen i Aarhus V som følge af en voldsom episode tirsdag aften i Frydenlundscentret, hvor en gruppe maskerede unge mænd løb ind i centret, og en 18-årig mand blev stukket i låret med en kniv. Det oplyser Østjyllands Politi i en pressemeddelelse.
Politihund reddede kvindes liv: Fandt hende stærkt afkølet i skovbund
Episoden skete omkring klokken 20.50. Flere borgere ringede 112, hvorefter politiet kørte talstærkt til stedet. En 16-årig dreng blev i forbindelse med politiets efterforskning anholdt og sigtet for grov vold. Den 18-årige mand pådrog sig overfladiske stiksår, imens to andre blev ramt af peberspray.
Østjyllands Politi vurderer, at knivstikkeriet er en del af nogle interne stridigheder mellem to grupper af unge mænd.
Politiet var til stede med flere patruljer hele aftenen og natten i Aarhus V, og her traf de flere unge mænd på gaden. To blev anholdt i den forbindelse. En 18-årig mand blev anholdt for at råbe efter politiet og forstyrre den offentlige orden, imens en 29-årig mand for at maskere sig og skabe utryghed.
Gemte maskinpistol hos mor og far
Ifølge chefpolitiinspektør Klaus Arboe Rasmussen vil politiet nu sætte ind på flere fronter for at forhindre yderligere uro.
”Der har de seneste dage været episoder, som peger på, at der er nogle unge mennesker, der har nogle uoverensstemmelser med hinanden. Vi er meget opmærksomme på, at det ikke skal udvikle sig yderligere, og vi øger derfor indsatsen både i forhold til efterforskning, patruljering i området og det forebyggende arbejde,” siger chefpolitiinspektøren i en pressemeddelelse.
Østjyllands Politi vil i den kommende tid være ekstra synlige i og omkring Frydenlundscentret og andre steder i Aarhus V.
”Vi vil gerne opfordre borgerne i området til at ringe til os med det samme, hvis de ser noget mistænkeligt eller får øje på grupper af personer, der skaber utryghed i området, ” fortsætter Klaus Arboe Rasmussen i pressemeddelelsen.